A Mushkin nemet mond a 25 nm-es technolgiára - IT hírek - iPon - hardver és szoftver hírek, tesztek, webshop, fórum
A Mushkin nemet mond a 25 nm-es technolgiára
Az OCZ és a Corsair kínálatában már elkezdtek megjelenni a 25 nm-es csíkszélességgel készülő NAND Flash memóriachipeket tartalmazó SSD meghajtók, ám az új gyártástechnológia miatt ezek a termékek több negatív tulajdonsággal is rendelkeznek, tehát nem egyértelműen jobb választások, mint 34 nm-es NAND Flash memóriachipeket alkalmazó társaik.
A 25 nm-es gyártástechnológia alkalmazásával a NAND Flash memóriachipek kevesebb írási ciklust viselnek el, azaz hamarabb elhasználódnak, mint 34 nm-es társaik, ezzel együtt a 25 nm-es NAND Flash chipeket alkalmazó SSD meghajtóknál az úgynevezett over-provisioning terület is nagyobb, ami a felhasználó által igénybe vehető tárterület rovására megy. Teljesítmény tekintetében is vannak kisebb különbségek a két gyártástechnológia között, de ez utóbbi nem mondható jelentősnek, csak egyes tesztek alkalmával derül ki, a valós felhasználásra nem nyomja rá a bélyegét.
A fentiek miatt a Mushkin illetékesei úgy döntöttek, hogy a vállalat egyelőre nem alkalmazza a 25 nm-es gyártástechnológiát, azaz NAND Flash memóriachipjei és a köréjük épülő SSD meghajtók továbbra is a jól bevált 34 nm-es csíkszélességre támaszkodnak. A döntést azzal magyarázza a cég, hogy ugyan az előállítási költségek esetében előnyösebb lenne a 25 nm-es gyártástechnológia alkalmazása, viszont ez az eljárás a felhasználók szempontjából nem hogy előnyökkel, de egyenesen hátrányokkal jár.
Amennyiben a gyártó a későbbiekben úgy látja, hogy a technológia fejlődésével érdemes lesz egy áttérni egy frissebb gyártástechnológia alkalmazására, amely a felhasználók számára is tartogat előnyöket, úgy a váltás azonnal meg fog történni.
2011.02.22. 09:31
Ez érdekes, egy érintett deklarálja ,hogy nem minden arany ami fénylik. Korainak tartja a kiérleletlen gyártástechnológia következtében a forgalomba hozatalt.Meg akarja kímélni az esetlegesen felmerülő problémáktól a vevőket.
16. gebana
2011.02.22. 10:12
ezzel asszem sok plussz pontot szerzett a vásárlóknál. elismerésem.
15. StevyXIX ➤ jozse...
2011.02.22. 10:28
Egyáltalán nem biztos, hogy ez van a háttérben, mi van ha nem fogynak úgy a legyàrtott SSD-k ahogy szeretné, kiváló ingyen reklám vagyis reklámfogás is lehet.
Élettartammal kapcsolatos aggòdalmak egyenlöre nem tünnek megalapozottnak, árcsökkentés pedig leginkább a gyártási technológia fejlesztésével lehet, vagyis csíkszélesség csökkentésével, Mushkin nem tartozik a top gyártók közé, ha mondjuk Intel állìtaná ezt hihetöbb lenne, persze az meg lehet hogy nem fogja szintén üzleti érdekböl, ami viszont biztos (számomra mindenképp) egy fecske nem csinál nyarat, meglátjuk más gyártók mit nyilatkoznak ...
2011.02.22. 11:23
Tesztekből az derül ki hogy van hátránya ha ez mellé igaz az hogy kevesebb írást bír ki akkor van rá némi esély hogy nincs kedvük és pénzük a rengeteg garanciális javításra cserére lehet benne némi igazság főleg hogy nem a legnagyobbak agódnak hanem a kisebbek közől jött az első cég neki lehet nagy érvágás ha sok a selejt ezt 1 bagyobb cég jobban elviseli..
13. StevyXIX ➤ Zolti...
2011.02.22. 12:11
OEM gyàrtò, vagyis kész chipet megveszi vezérlöt hozzà és tàmogatàst nyújt ez igaz, de hibàs terméket nem kap, mert az a gyàrtò terhe.
3 év alatt elég extrém hasznàlat kell hozzà, hogy elhasznàlja, ph-s cikkbe napi 30GB-os adat íràssal felezett íràs élettartammal (vagyis 10000 helyett 5000 íràs) ha jòl emlékszem így volt 17 éves élettartam (sajàt SSD-ük 3 hònapos hasznàlatàn alapult vagyis elég gyakorlati szàmítàs), egy otthoni felhasznàlò közel se hasznàlja ennyit.
Ha minden nap àtírod a teljes SSD-t azzal könnyebb szàmolni 2500 íràssal is több mint 6 évet kapunk és most teljes SSD àtíràsàròl beszélünk ennyi idö alatt HDD is tönkre mehet éppen. Ez màr nagyon extrém hasznàlat.
2011.02.22. 13:51
Térítésmentes írásjelek az 'Olvashatóbb Internetet' nonprofit szervezet támogatásával: ,,,,,,,,,,,,,,,,,,,,, ................
2011.02.22. 16:50
10. jozsefm ➤ Stevy...
2011.02.22. 20:55
Az új csíkszélesség "káros mellékhatásait" mindegyik elismerte, és ez a gyártó se azt mondta,hogy soha, hanem hogy amíg nem lesz elég megbízható .
9. StevyXIX ➤ jozse...
2011.02.22. 22:53
Biztos oka van, hogy nem vállalta fel, de ez nem biztos hogy az írásciklus csökkenése miatt van így (vagyis SSD vélt élettartamának drasztikus csökkenése, azért vélt mert gyakorlati tapasztalat még mindig nincs, hogy meddig bírják ezek az eszközök), lehet csak egy reklám fogás, ezt úgy se most tudjuk meg mostanában, én csak erre akartam rámutatni, nem veszem készpénznek amit közölnek, sokszor piaci okai vannak egy-egy megnyilvánulásnak (sőt szinte mindig) ezt pedig nem látjuk át igazán.
8. jozsefm ➤ Stevy...
2011.02.22. 22:58
Szerintem se az élettartam a legfőbb ok.Meglátjuk mit reagálnak a többiek!?
7. StevyXIX ➤ jozse...
2011.02.23. 13:05
Igen kiderül mi lesz ebből még, egy fecske nem csinál nyarat ezt mondtam az elején is lehet az is hogy tényleg nem véletlenül ilyen óvatosak, egyszer majd kiderül...
6. jozsefm ➤ Stevy...
Nagy a csend, olyan sokatmondó!!!
2011.02.23. 18:47
Részint, másfelől ha teljesen alaptalan lenne a lépés az áttérő mamutok, már rég a Mushkin fejét vették volna a sajtóban.
2011.02.24. 01:27
Kétlem, sok olcsó húzás van az iparban, mindig egyes egyedül az üzleti érdek számít, sose a vevö, a lényeg az eladás, ezt kell szem elött tartani.
3. jozsefm ➤ Stevy...
2011.02.24. 07:56
Olcsó, de van ebben kockázat is,azért a gyártói felelősség vállalás nem ér véget a termék eladásával.Ha meg vissza kell hivni akkor óriási bukta lehet, mely még a tőkeerős gyártó esetében is fájó veszteség.Elég csak az Intel legutóbbi kálváriájára gondolni.Ilyen kisebb gyártó esetében ez a létüket tette volna kockára.
2011.03.15. 12:06
A tesztek szerint nem csak az élettartam, hanem a valós sebesség is kérdéses. Azért ennek fényében elég érdekes, hogy pl. egy Intel SSD510-120GB (25 nano) 28.000 jen, míg az X25-M G2 (34 nano) 120GB meg 18.000. Fentiek után ki venné a drágábbat? Ráadásul a tesztelők sem hülyék, senkit nem érdekel a papírforma maximum sebesség, amit CSAK extrém tömöríthető adatoknál lehet produkálni valós felhasználásban a fele sem igaz.
1. jozsefm ➤ Kompl...
2011.03.15. 12:40
Ezt az Intel is felismerte, nem véletrlen ,hogy a 3. generációt is a jólbevált 34nm.en hozta ki.